Keith Devlin

Keith J. Devlin (sündinud 16. märtsil 1947 Hullis Inglismaal) on Suurbritannia matemaatik ja teaduse populariseerija. 1987. aastast on ta elanud USA-s ja tal on nii Suurbritannia kui ka USA kodakondsus.

 Elukäik 
Devlin õppis bakalaureuseõppes matemaatikat Kings College'is Londonis (1965–1968) ja seejärel Bristoli Ülikoolis (1968–1971), kus kaitses Frederick Rowbottomi juhendamisel ka doktoriväitekirja.Keith Devlin Curriculum Vitae (vaadatud 2011-07-04)Devlin, K. (1973). "Some weak versions of large cardinal axioms". Annals of Mathematical Logic 5 (4): 291–325 Ta on töötanud ka Manchesteri Ülikoolis, Aberdeeni Ülikoolis, Oslo Ülikoolis, Heidelbergi ülikoolis, Bonni ülikoolis, Toronto Ülikoolis ja Lancasteri Ülikoolis. Praegu on Devlin Stanfordi Ülikooli matemaatikadotsent.

Ta on Stanfordi Ülikooli humanitaarteaduste ja tehnoloogiate uurimisinstituudi (Human-Sciences and Technologies Advanced Research Institute, H-STAR) üks asutajaist ning tegevdirektor, ülikooli ja ettevõtete uuringualase partnerlusprogrammi Stanford Media X üks rajajaist ning vanemteadur keele- ja infouuringute keskuses (Center for the Study of Language and Information, CSLI). Uuemas uurimistöös keskendub ta uute tööriistade ja protokollide arendamisele luureinfo analüüsiks ning arvutimängude arendamisele ja kasutamisele matemaatikahariduses.

Devlin on kommentaator National Public Radio saates "Weekend Edition Saturday" tegelane nimega The Math Guy ('matemaatikakutt').NPR-i "Weekend Editioni" "The Math Guy"-seeria arhiiv (vaadatud 2007-11-09) Ta on kirjutanud 31 raamatutDevlini veebileht Stanfordi Ülikoolis. Paljud tema raamatud on suunatud laiale lugejaskonnale.

Devlin on ka mõiste "pehme matemaatika" looja. Seda käsitles ta esmakordselt oma raamatu "Goodbye, Descartes" viimases peatükis.

Tunnustus
 Joint Policy Board for Mathematics Communications AwardKeith Devlin at Stanford University
 2007 Wonderfesti Carl Sagani auhind teaduse populariseerimise eest"Sagan Prize Recipients" wonderfest.org, 2011 (vaadatud 10. septembril 2011)
 2004 rahvusvaheline Pythagorase auhind matemaatikas parima selgitava teksti eest matemaatikateadustes – raamatu "The Millennium Problems" itaaliakeelse tõlke eestStanford Report—2 November 2005

Publikatsioone
 Keith I. Devlin, Ronald Björn Jensen "Marginalia to a theorem of Silver", ISILC Logic Conference (Proc. Internat. Summer Inst. and Logic Colloq., Kiel, 1974), Berlin, New York: Springer-Verlag, 1975, vol 499, ISBN 978-3-540-07534-9, lk 115–142 (Keith J. Devlin on artiklis ekslikult Keith I. Devlin)

Raamatud

with coauthor Gary Lorden

Viited

Välislingid
 Devlini veebileht Stanfordi Ülikoolis
 Devlin's Angle Devlini kolumn Ameerika Matemaatika Assotsiatsiooni (Mathematical Association of America) kodulehel
 Raadiointervjuu saates "Philosophy talk"
 "The Unfinished Game" Google Authors Talk, 9. oktoober 2008 (video)
 Keith Devlin Mathematics Genealogy Project
 "Stanfordi ülikooli matemaatik Keith Devlin peab Tartu Ülikoolis avaliku loengu" Tartu Ülikool
 "Keith Devlin: kui matemaatika on midagi enamat" ERR Novaator, 21. november 2010
 "Matemaatik: tunnis ette antud arvutusülesannete lahendamine on ajaraisk" ERR Novaator, 25. september 2018

Kategooria:Suurbritannia matemaatikud
Kategooria:Teaduskirjanikud
Kategooria:Sündinud 1947